ยอดดาวน์โหลดแอปโซเชียลของ 'ทรัมป์' พุ่งเกินคาด
So far none of the companies, which include Twitter competitors Gettr and Parler and video site Rumble, have come close to matching the popularity of their mainstream counterparts
รายงานข่าวระบุว่า Truth Social เปิดให้ผู้ใช้งานแอปสโตร์เริ่มดาวน์โหลดได้ก่อนเที่ยงคืนวันอาทิตย์ที่ผ่านมา โดยแอปดังกล่าวจะถูกดาวน์โหลดให้กับผู้ที่ใช้อุปกรณ์ต่างๆ ของแอปเปิลที่ทำการสั่งจองไว้ล่วงหน้าโดยอัตโนมัติ อย่างไรก็ตาม ผู้ใช้งานหลายคนกล่าวว่า ตนมีปัญหาไม่สามารถลงทะเบียนผู้ใช้งานแอปนี้ได้ ขณะที่หลายคนได้รับแจ้งว่า ตนอยู่ในรายชื่อผู้ใช้งานสำรองพร้อมข้อความว่า “เนื่องจากมีความต้องการใช้งานสูง เราจึงขอย้ายท่านไปรอในรายชื่อผู้ใช้สำรอง” ทั้งนี้ รอยเตอร์รายงานว่า แอปของอดีตปธน.สหรัฐฯ ผู้นี้ เปิดให้ใช้งานในช่วงทดสอบเฉพาะสำหรับผู้ที่ได้รับเชิญเท่านั้น การเปิดตัว Truth Social นี้ถือเป็นการกลับคืนสู่โลกสื่อสังคมออนไลน์อีกครั้งของอดีตปธน.ทรัมป์ ที่ถูกห้ามเข้าใช้งานบัญชีทวิตเตอร์ ยูทูบ และเฟสบุ๊ก ตั้งแต่หลังเหตุการณ์บุกโจมตีอาคารรัฐสภาสหรัฐฯ เมื่อวันที่ 6 มกราคมปีที่แล้ว เนื่องจากทรัมป์ถูกกล่าวหาว่า ทำการโพสต์ข้อความผ่านสื่อสังคมออนไลน์เหล่านั้นเพื่อปลุกปั่นให้เกิดความรุนแรง บริษัท Trump Media & Technology Group (TMTG) ซึ่งมีอดีต ส.ส.พรรครีพับลิกัน เดวิน นูเนส ดำรงตำแหน่งผู้บริหาร คือผู้พัฒนาแอป Truth Social ขึ้นมาโดยวางจุดยืนว่าเป็นสื่อที่สนับสนุนการแสดงความคิดเห็นอย่างเสรี และตั้งความหวังที่จะดึงดูดบรรดาผู้ใช้อินเตอร์เน็ตที่รู้สึกว่า มุมมองของพวกเขาถูกปิดกั้นโดยสื่อสังคมออนไลน์กระแสหลัก อย่างเช่น ทวิตเตอร์ เฟสบุ๊ก และยูทูบ โดยเฉพาะกลุ่มผู้มีแนวคิดอนุรักษ์นิยมสุดโต่งที่สนับสนุนทรัมป์ อย่างไรก็ตามที่ผ่านมา สื่อสังคมออนไลน์ที่วางจุดยืนว่าเป็นตัวแทนของกลุ่มอนุรักษ์นิยม รวมทั้ง Gettr, Parler และสื่อวิดีโอ Rumble ยังไม่สามารถก้าวขึ้นมาแข่งขันกับสื่อสังคมออนไลน์กระแสหลักดังกล่าวได้ ก่อนการเปิดให้มีการดาวน์โหลดแอปนี้ นูเนส ผู้บริหารของ TMTG กล่าวกับสถานีข่าว Fox News ในวันอาทิตย์ว่า "สัปดาห์นี้จะมีการเปิดตัวแอปของเราทางแอปสโตร์ของแอปเปิล เราจะดึงดูดสมาชิกจำนวนมากเข้ามาในแพลตฟอร์มนี้" และว่า "เป้าหมายคือภายในเดือนมีนาคม เราจะสามารถให้บริการอย่างเต็มรูปแบบในสหรัฐฯ ได้" และเมื่อวันที่ 15 กุมภาพันธ์ โดนัลด์ ทรัมป์ จูเนียร์ บุตรชายคนโตของอดีตปธน.ทรัมป์ โพสต์ภาพจากบัญชี Truth Social ของทรัมป์ @realDonaldTrump ลงในทวิตเตอร์ โดยมีข้อความว่า "เตรียมตัวให้พร้อม! ประธานาธิบดีที่คุณชื่นชอบจะกลับมาเจอคุณอีกครั้งเร็ว ๆ นี้"